ইন্দোনেশিয়া
ইন্দোনেশিয়া দক্ষিণ-পূর্ব এশিয়ার একটি দ্বীপ রাষ্ট্র। ল্যাটিন ইন্ডাস থেকে ইন্দোনেশিয়া শব্দটি এসেছে। ল্যাটিন শব্দটির অর্থ দাঁড়ায় দ্বীপ। ডাচ উপনিবেশের কারণে তাদের দেয়া নামটি ওই অঞ্চলের জন্য প্রচলিত হয়। ১৯০০ সাল থেকে জায়গাটি ইন্দোনেশিয়া নামে পরিচিতি পায়। প্রায় ৫,০০০ দ্বীপের সমন্বয়ে গঠিত এই দেশটি পৃথিবীর বৃহত্তম মুসলিম সংখ্যাগরিষ্ঠ রাষ্ট্র। এর রাজধানীর নাম জাকার্তা। সরকারী ভাবে ইন্দোনেশিয়ার নাম ইন্দোনেশীয় প্রজাতন্ত্রী (ইন্দোনেশীয় ভাষায় "Republik Indonesia").
ইন্দোনেশিয়া-ওমান সম্পর্ক
ইন্দোনেশিয়া ওমানকে একটি সম্ভাবনাময় বাজার হিসেবে বিবেচনা করে। অপরদিকে, ওমান আসিয়ানে ইন্দোনেশিয়ার শক্ত অবস্থানকে গুরুত্বের সাথে বিবেচনা করে। ২০১৩ সালের আগস্ট মাসে, বাণিজ্য সম্ভাবনা অনুসন্ধানে, ওমানের কয়েকজন ব্যবসায়ী ইন্দোনেশিয়া সফরে যান। ইন্দোনেশিয়ার বাণিজ্য মন্ত্রণালয়ের তথ্যানুযায়ী ২০০৮ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ১৬৬.৪৫ মিলিয়ন (১৬.৬৫ কোটি) মার্কিন ডলারের। ২০১২ সালে যা বেড়ে গিয়ে দাঁড়ায় ৪৬৪.০৩ মিলিয়ন (৪৬.৪০ কোটি) মার্কিন ডলারে। ৪ বছরে বাণিজ্যমূল্যের এই বৃদ্ধির হার ছিল ২৭৯.৫ শতাংশ। তবে এই দ্বিপাক্ষিক বাণিজ্যে বাণিজ্য ঘাটতি রয়েছে। যার ফলে ২০১২ সালে ইন্দোনেশিয়ার উদ্বৃত্তের পরিমাণ ছিল ১১.৬৬ মিলিয়ন (১.১৬ কোটি) মার্কিন ডলার।